b'\n_START_ARTICLE_\nKristalni mikrofon\n_START_PARAGRAPH_\nKristalni mikrofon (tudi piezoelektri\xc4\x8dni mikrofon) je mikrofon, ki koristi piezoelektri\xc4\x8dni pojav (nastanek elektri\xc4\x8dnega naboja na povr\xc5\xa1ini kristalov, ki jih mehansko obremenimo)._NEWLINE_Osnovni del kristalnega mikrofona je opna, ki je preko dveh kovinskih elektrod (najve\xc4\x8dkrat 2 tanki plasti srebra) povezana s kristalno plo\xc5\xa1\xc4\x8dico. V preteklosti se je pri tej vrsti mikrofonov uporabljala Seignettova sol, ker ima najbolj\xc5\xa1i piezoelektri\xc4\x8dni izkoristek. Vendar pa te lastnosti izgubi pri pove\xc4\x8danju temperature in vlage, zato so danes v uporabi piezoelektri\xc4\x8dne keramike, ki imajo sicer slab\xc5\xa1i izkoristek, niso pa ob\xc4\x8dutljive na vlago in toploto.'